**14.4.2020.**

Dragi moji četvrtaši,

Evo nas ponovno zajedno nakon kraćeg odmora. Vjerujem da ste se barem malo odmorili i da ste spremni za nove zadatke i aktivnosti.

**HRVATSKI JEZIK**

Pročitajte tekst iz čitanke Zlatna vrata 4 na str. 150.

Sviđa li ti se priča? Što ti se u priči najviše svidjelo?

Pročitaj priču još jednom.

Pokušaj odgovoriti na sljedeća pitanja (usmeno):

1. Tko sudjeluje u dijalogu?
2. O čemu oni razgovaraju?
3. O čemu djed priča u uvodu priče?
4. Što djed objašnjava unučici?
5. Što Priroda radi u svakome od godišnjih doba?
6. Što je zaključila unučica?
7. Koje ljudske osobine ima Priroda? Kako zovemo u književnosti prikazivanje prirodnih pojava, stvari, biljaka i životinja kao bića s ljudskim osobinama?
8. Što je djed objasnio unučici na slikovit način?
9. Objasni značenje završne rečenice u tekstu.

Prepiši u pisanku plan ploče.

**PLAN PLOČE**

Božidar Prosenjak: Priroda

Tema: Razgovor djeda i unučice o prirodi

Likovi: djed, unučica, Priroda

Peronifikacija: Priroda je opisana kao djevojčica/žena: rodila se, rasla je, budi se, spava …

ZADATAK:

Poslušaj skladbu W. A. Mozarta: Čežnja za proljećem <https://www.youtube.com/watch?v=spl31pu3DRA>

Ilustriraj godišnja doba: PROLJEĆE, LJETO JESEN I ZIMU i svako godišnje doba poveži s izrazima: DOBA BUĐENJA, DOBA MIROVANJA, DOBA LJETOVANJA, DOBA DARIVANJA . Objasni svoj izbor.

Riješi 1. zadatak u RB na str. 113.

**MATEMATIKA**

Riješi zadatke u RB na str. 76. Izvršeni zadatak predaj mi na kontrolu u srijedu, 15.4.2020.

**PRIRODA I DRUŠTVO**

Vjerujem da brinete o svoj biljci (grah) i da redovito bilježite svoja zapažanja u tablicu. Molim te ne zaboravi na ovaj zadatak!

Današnji tvoj zadatak je ponoviti što smo naučili o životnim zajednicama: more, šuma, travnjak.

Pripremila sam vam prezentacije za ponavljanje. U svakoj prezentaciji imaš nekoliko pitanja na koja trebaš odgovoriti u bilježnicu iz Prirode i društva.

Naslov u bilježnici iz Prirode i društva je : Životne zajednice (ponavljanje)

Riješeni zadatak poslat ćeš mi na kontrolu u četvrtak, 16.4.2020. Sretno!